EkBass/fiwiki-20250220-pages-articles huggingface dataset:
Batin, Al-Khutmin ja Al-Aynin arkeologiset alueet

Batin, Al-Khutmin ja Al-Aynin arkeologiset alueet on joukko alueita, joilta löytyy useita nekropoleja. Hautapaikat ovat 3000–luvulta eaa. Arkeologiset alueet sijaitsevat Al-Zahiran kuvernoraatissa, Omanin luoteisosassa. Merkittävin alue on Bat, joka sijaitsee 24 kilometriä Ibrin kaupungista itään. Al-Khutm sijaitsee kaksi kilometriä Batista länteen ja Al-Ayn 22 kilometriä Batista lounaaseen. Batissa on seitsemän hautapaikkaa. Al-Khutmissa sijaitsee torni ja Al-Aynissa nekropoli. Alueet valittiin maailmanperintöluetteloon vuonna 1988. ==Lähteet== Luokka:Unescon maailmanperintökohteet Omanissa
Ha’ilin kalliotaide

Ha’ilin kalliotaide () on Ha’ilin provinssissa, Saudi-Arabian pohjoisosassa sijaitseva alue, jolta löytyy paljon kalliotaidetta. Taidetta on kahdessa paikassa: toinen on Jubbahin kaupungissa Jabel Umm Sinman vuoressa ja toinen Al-Shuwaymisin kaupungissa Al-Manjor and Raatissa. Ensimmäinen alue sijaitsee noin 90 kilometriä Ha’ilin kaupungista luoteeseen ja jälkimmäinen 250 kilometriä etelään Ha’ilista. Umm Sinmanissa oli aikoinaan järvi, joka oli tärkeä alueen asukkaille ja eläimille. Petroglyfit kuvaavat erityisesti elämää veden äärellä. Alueet valittiin maailmanperintöluetteloon vuonna 2015. ==Lähteet== Luokka:Unescon maailmanperintökohteet Saudi-Arabiassa
A. B. Tammivaara

Alfons (Affi) Bernhard Tammivaara, vuoteen 1906 Ekberg (28. maaliskuuta 1893 Tampere – 20. lokakuuta 1958 Jämsänkoski) oli suomalainen diplomi-insinööri, joka toimi Rauman kaupunginjohtajana. ==Henkilöhistoria== Tammivaaran vanhemmat olivat kirjanpitäjä Karl Henrik Tammivaara ja Julia Eufrosyne Appelgrén ja puoliso vuodesta 1922 Signe Salome Malmgrén. Tammivaara tuli ylioppilaaksi 1913 ja valmistui diplomi-insinööriksi 1921. Hän toimi tie- ja vesirakennuspiirin insinöörinä Oulussa 1921–1925 ja kaupungininsinöörinä Lappeenrannassa 1925–1929, Hämeenlinnassa 1929–1935 ja Raumalla 1935–1937. Rauman kaupunginjohtaja Tammivaara oli 1937–1956 mutta työskenteli vielä eläkkeellä TVH:n Hämeen piirin palveluksessa johtaen muun muassa Tampereen lentokentän laajennustöitä. Tammivaara kuoli sairuaskohtaukseen tarkastusmatkalla Jämsänkoskella.Kuka kukin on (Aikalaiskirja) 1954, s. 871. (Viitattu 20.5.2019)Kaupunginjohtaja A. B. Tammivaara kuollut. Helsingin Sanomat, 22.10.1958, s. 10. ==Julkaisuja== * Asemakaavalaki ja rakennussääntö, 1932, T. Malinen, H. Andersin, A. B. Tammivaara, A. G. Linnavuori * Uuden- Lahden kunnalliskoti, 1937, A. R. Alho, Juho Virtanen, A. B. Tammivaara * Raumo förr och nu, 1945, Aina Lähteenoja, A. B. Tammivaara ==Lähteet== Luokka: Suomalaiset insinöörit Luokka: Suomalaiset virkamiehet Luokka: Rauman pormestarit ja kaupunginjohtajat Luokka: Vuonna 1893 syntyneet Luokka: Vuonna 1958 kuolleet
Robert Austerlitz

Robert Austerlitz (13. joulukuuta 1923 – 9. syyskuuta 1994) oli yhdysvaltalainen kielitieteilijä. == Elämäkerta == === Lapsuus ja nuoruus === Robert Austerlitz syntyi Romanian Bukarestissa saksankieliseen perheeseen. Hänen isänsä oli itävaltalainen ja äitinsä yhdysvaltalainen. Austerlitzin ollessa neljävuotias hänen perheensä muutti Brașoviin. Hän kävi saksankielistä alkeiskoulua neljä vuotta eikä oppinut romaniaa ennen kuin alkoi opiskella romaniankielisessä lukiossa. Vanhemmat erosivat hänen ollessaan lapsi, jolloin tehtiin sopimus, että 15-vuotiaana Austerlitz muuttaisi äidilleen New Yorkiin.Virtaranta, s. 41–42 Vuonna 1938 Austerlitz muutti New Yorkiin äitinsä luo, missä hän opiskeli Stuyvesant high schoolissa vuoteen 1941 asti. Vuonna 1943 hän palveli armeijassa vuoteen 1945, jolloin hänet kotiutettiin. Sota- aikana Austerlitz osallistui Normandian maihinnousuun ja jäi sotavangiksi yhdeksän kuukauden ajaksi.Virtaranta, s. 45–56 === Yliopisto-opinnot === Austerlitz aloitti yliopisto-opintonsa New Orleanssissa sijainneessa pienessä jesuiittayliopistossa nimeltä Loyola, jossa hän opiskeli puolivuotta.Virtaranta, s. 51 Sen jälkeen hän jatkoi New Yorkiin, jossa hän aloitti New School for Social Research -yliopistossa filosofian opinnot. Austerlitz suoritti opintoja myös Columbian yliopistossa, jossa muinaisenglantiin perehtynyt professori houkutteli hänet opiskelemaan kielitiedettä.Virtaranta, s. 52–54 Vuonna 1947 Austerlitz tapasi unkarinamerikkalaisen kielitieteilijä János Lotzin, joka sai hänet kiinnostumaan uralistiikasta. Lotz opetti unkaria ja samojedia.Virtaranta, s. 54–55 Valmistuttuaan New Schoolista kandidaatiksi (B.A.) Austerlitz pääsi Columbian yliopistoon opiskelemaan kielitiedettä vuosina 1949–1951, jossa hänestä tuli maisteri (MA) 1950.Virtaranta, s. 55 Lotzilta Austerlitz kuuli M. A. Castrénista, mikä sai hänet kiinnostumaan siperialaisesta ketin kielestä. Castrénin käsikirjoitukset ja ketinkielen tutkimus sai Austerlitzin matkaamaan Suomeen 1951. Suomessa hän opiskeli suomalais-ugrilaisia ja turkinsukuisia kieliäVirtaranta, s. 56–57 vuoteen 1953, jonka jälkeen hän matkusti Japaniin. Japanissa Austerlitz opiskeli giljakkia vuoden ajan.Virtaranta, s. 59–60 Vuonna 1955 Austerlitz väitteli tohtoriksi Columbian yliopistossa ostjakkien ja vogulien kansanrunouden metriikasta.Virtaranta, s. 60 === Ura ja kunnianosoitukset === Austerlitz toimi Columbian yliopiston kielitieteen ja uralistiikan professorina vuosina 1958–1993. Hän tutki muun muassa pohjois- Japanin, New Mexicon ja Alaskan alkuperäiskansojen kieliä ja Unkarin romaniväestön kansanperinnettä. Urho Kekkonen myönsi Austerlitzille Suomen Leijonan ritarikunnan kunniamerkin 1969. === Kuolema === Austerlitz kuoli syöpään 1994. == Lähteet == * === Viitteet === == Aiheesta muualla == Robert Austerlitz kansallisbiografiassa Luokka:Yhdysvaltalaiset kielitieteilijät Luokka:Vuonna 1923 syntyneet Luokka:Vuonna 1994 kuolleet
Sikinos (kaupunki)

Sikinos (, ) oli antiikin aikainen kaupunki ja kaupunkivaltio (polis) Sikinoksen saarella Kreikassa. Sen kaupunkikeskus sijaitsi noin 4,5 kilometriä lounaaseen nykyisestä Síkinoksen kylästä. == Maantiede == Sikinoksen poliksen kaupunkikeskus sijaitsi samannimisen saaren lounaisosassa lähellä saaren länsirannikkoa. Se oli rakennettu nykyiselle Agía Marínan huipulle linnuntietä noin 4,5 kilometriä lounaaseen nykyisestä Síkinoksen kylästä eli Chórasta. Nykyisen nimensä huippu on saanut siellä olevasta Pyhälle Marinalle (Pyhä Margareeta) omistetusta kirkosta. Sikinoksen poliksen alueeseen kuului koko Sikinoksen saari, eikä sillä ollut muita poliksia. Saari luettiin antiikin aikana yleensä Kykladeihin, kuten nykyäänkin. Strabon ja Stefanos Byzantionlainen lukivat sen kuitenkin Kreetan lähisaariin. Saarelta ei tunneta kaupungin lisäksi muita antiikin aikaisia asutuspaikkoja.Strabon: Geografia 10; Klaudios Ptolemaios: Geografia 3.15.31. == Historia == Sikinoksen saaren alkuperäiseksi nimeksi mainitaan Oinoe () sen viinintuotannon ansiosta. Kreikkalaisessa mytologiassa saari sai myöhemmän nimensä Lemnoksen kuninkaan Thoaksen ja saaren henkilöitymän najadinymfi Oinoen pojasta Sikinoksesta. Myytin mukaan Lemnokselta paennut Thoas ajelehti saarelle puunrungossa.Plinius vanhempi: Naturalis historia 4.12. Sikinoksen kaupunki oli alun perin oletettavasti joonialaisten siirtokunta. Nämä asuttivat saaren noin 900-luvulla eaa. Solon viittasi noin 604 eaa. Sikinokseen ikään kuin merkityksettömän paikan ruumiillistumana. Kaupungin kansalaisesta käytettiin etnonyymiä Sikinētēs () tai Sikinitēs (). Persialaissotien aikaan Sikinos oli Persian vallan alla. Klassisella kaudella 400-luvun eaa. jälkimmäisellä puoliskolla Sikinos kuului Ateenan johtamaan Deloksen meriliittoon, ja se esiintyy liiton verotusluetteloissa vuosina 418/417–416/415 eaa. Jossain välissä 400-lukua eaa. saaren sanotaan tulleen doorilaisten asuttamaksi. 300-luvulla eaa. Sikinos kuului toiseen Ateenan liittoon. Piirtokirjoitusten perusteella kaupungissa tiedetään olleen bule eli neuvosto ja demos eli kansankokous. Kaupungin paikalla ei ole tehty arkeologisia kaivauksia. == Rakennukset ja löydökset == Sikinoksen kaupunkikeskuksen paikalta on löydetty joitakin jäänteitä kaupungista, kuten agoraa julkisine rakennuksineen sekä muureja. Lyödökset ajoittuvat pääosin hellenistiselle ja roomalaiselle kaudelle. Saaren ainoa merkittävämpi antiikin aikainen rakennusjäänne on roomalaisaikainen hautamuistomerkki 200-luvulta jaa. Rakennus on tunnettu myös Apollon Pythioksen temppelinä, koska se oli ilmeisesti tässä käytössä myöhemmin; tähän viittaa paikalta löydetty piirtokirjoitus. Rakennus yhdisteli doorilaista ja joonialaista tyyliä, ja sen julkisivussa oli kaksi pylvästä (distylos in antis). Antiikin aikainen rakennus on myöhemmin tehty osaksi Episkopín luostaria sen kirkoksi. Rakennus sijaitsee samalla vuorenharjanteella kuin kaupunkikeskus siitä pohjoiseen, hieman huippua alempana. == Lähteet == Luokka:Antiikin Kreikan kaupungit Kykladeilla Luokka:Síkinos
Kenorland

Kenorland oli muinainen jättiläismanner. Sen on arveltu muodostuneen arkeeisen ajan lopulla noin 2,7 miljardia vuotta sitten ja hajonneen proterotsooisen ajan alkupuolella 2,3–2,1 miljardia vuotta sitten. Kenorland koostui useasta alkumantereesta. Keskellä oli Baltica eli nykyinen Pohjois-Eurooppa, ja sen ympärillä olivat Laurentia, Pilbara, Yilgarn ja Kalahari. ==Lähteet== Luokka:Arkeeinen aioni Luokka:Jättiläismantereet
Euroopanhumalapyökki

Euroopanhumalapyökki (Ostrya carpinifolia) on humalapyökkien (Ostrya) suvun ainoa Euroopassa luonnonvaraisena kasvava laji. == Kuvaus == Euroopanhumalapyökki on kesävihanta lehtipuu, joka voi kasvaa 24 metrin korkuiseksi. Sen latvus on kartiomainen tai epäsäännöllinen ja sen kuori on karkea ja suomuinen. Koivumaiset sahalaitaiset lehdet ovat 3–10 cm pitkiä. Kukinnot ovat norkkoja, joista koiraspuoliset ovat 5–10 cm pitkä ja naaraspuoliset 2–5 cm. Siemenet ovat pieniä, 2–4 mm pitkiä pähkinöitä. == Levinneisyys == Euroopanhumalapyökkiä kasvaa eteläisessä ja kaakkoisessa Euroopassa sekä Lähi-idässä Libanonissa, Italiassa, Ranskassa, Itävallassa, useissa Balkanin maissa, eteläisessä Sveitsissä sekä Turkissa. == Käyttö == Euroopanhumalapyökin puuaines on hyvin kovaa ja raskasta, ja sitä on perinteisesti käytetty työkalujen kuten käsihöylien valmistukseen. Joidenkin päiväperhoslajien toukat käyttävät humalapyökkien lehtiä ravintonaan. == Kuvia == Tiedosto:Ostrya carpinifolia legno.jpg|Euroopanhumalapyökin puuainesta. Tiedosto:Ostrya carpinifolia MHNT.BOT.2004.0.156.jpg|Euroopanhumalapyökin pähkinöitä. == Lähteet == == Aiheesta muualla == * GRIN database: Ostrya carpinifolia * Scheda botanica: Ostrya carpinifolia * Ostrya carpinifolia European Forest Genetic Resources Programme (EUFORGEN) Luokka:Humalapyökit
Suomenlinnan vankila

Suomenlinnan vankila on vuonna 1971 Helsingin Suomenlinnassa toimintansa aloittanut avovankila. Se tunnettiin aiemmin Suomenlinnan työsiirtolana. Vankila sijaitsee kirkkosaaren eli Ison-Mustasaaren eteläpäässä. Vankila on perustettu Suomenlinnan peruskorjaus- ja entisöintitöitä varten; yhteistyötä tehdään opetus- ja kulttuuriministeriöön kuuluvan Suomenlinnan hoitokunnan kanssa. Paikallisesti Konnalana tunnetun avovankilan vangit työskentelevät arkipäivisin ohjatusti erilaisissa tehtävissä ympäri saarta. Erityisesti he korjaavat Suomenlinnan rakennuksia ja kivetyksiä tai hoitavat saaren maisemaa. Keskivankiluku vuonna 2017 oli 137. Vuonna 2020 vankipaikkoja oli 90 vangille. Suomenlinnaan sijoitetaan lähinnä tuomionsa loppuvaihettaan suorittavia vankeja. Osa vangeista myös opiskelee vankeusaikanaan. Vankilan henkilöstöön kuuluu noin 30 ihmistä. Vankilaa johtaa Sinikka Saarela. ==Lähteet== ==Aiheesta muualla== * Miika Viljakainen (16.4.2015) Yhdysvalloissa hämmästellään suomalaista avovankilaa: Puputerapiaa ja puuhastelua kasvihuoneessa (is.fi) * Suomenlinnan vankilan majoitusrakennukset - Kari Järvinen and Merja Nieminen Arkkitehdit SAFA (woodarchitecture.fi) Luokka:Suomen vankilat Luokka:Työsiirtolat Vankila Luokka:Suomenlinna
Verkkopaketti

Verkkopaketti on pakettikytkentäisessä verkossa käytettävä perusyksikkö. Esimerkki paketista on IP-verkossa käytettävä IP-paketti. Termin "paketti" alkujaan esitti Donald Davies, joka työskenteli NPL-verkon parissa. OSI- mallissa termi paketti viittaa kolmanteen kerrokseen kun taas ylemmät kerrokset käyttävät datagram (tietosähke) ja segmentti -termejä, ja alempi toinen kerros käyttää kehyksiä (frame). == Paketteja käyttäviä verkkoja == Muun muassa NICAM-lähetys on käyttänyt paketteja tiedonsiirtoon. == Lähteet == Luokka:Dataliikenne Luokka:Informaatioyksiköt
Mazdak

Mazdak oli sasanidien Persiassa elänyt uskonoppinut, jonka opetusten seuraajat tulivat tunnetuksi mazdakealaisina. Mazdakista ja mazdakealaisuudesta tiedetään vain vähän, sillä suuri osa historiallisista lähteistä perustuu heille vihamielisten tahojen kertomuksiin. Ilmeisesti Mazdak kannatti kuitenkin yhteiskunnallisia uudistuksia, kuten varallisuuden jakoa tasaisesti. Mazdak sai aluksi tukea Kavad I:ltä, joka kuitenkin lopulta kääntyi häntä vastaan ja antoi teloituttaa hänet ja liikkeen seuraajat vuonna 528. ==Elämäkerta== Mazdakista ja mazdakealaisuudesta tiedetään varmasti vain vähän. Historialliset lähteet aiheesta perustuvat mazdakealaisuuden vastaisiin tarinoihin. Mazdakin sanotaan olleen Bamdadin poika ja hänen nimensä on iranilainen. Hän saavutti aseman Persian sasanidihallitsija Kavad I:n hovissa ja sittemmin kirjoittanut historioistija al-Masudin mukaan Mazdak oli zarathustralaisen pyhän kirjan Avestan tulkitsija. On mahdollista, että Mazdakin sittemmät näkemykset perustuivat aiemmin vaikuttaneen uskonoppineen Zardušt Khorraganin opetuksiin. Khorragania ei kuitenkaan ole sittemmissä lähteissä tulkittu vääräuskoiseksi, toisin kuin Mazdakia. Mazdakin opetuksissa ja mazdakealaisuudessa korostui ilmeisesti Zand, eli uskonnon tulkinta. Mazdakin tapauksessa tämä tarkoitti esimerkiksi yhteiskunnallisten uudistusten vaatimista. Mazdakealaisuudessa tämä tarkoitti esimerkiksi varallisuuden jakamista tasapuolisesti ja mahdollisesti liikkeen vihollisten liiottelun perustuen myös naisten pitämistä yhteisesti. Historitsijoilla ei ole yhteisymmärrystä siitä, miten olennainen osa Mazdakilla varsinaisesti oli hänen mukaansa nimetyssä mazdakealaisessa liikkeessä. Joka tapauksessa mazdakealaiset opetukset lienevät osuneet pula-aikaan, joka teki opetuksista suosittuja kansan keskuudessa. Mazdak sai lopulta tukea myös hallitsija Kavadilta. Tämä johti kuitenkin kiistaan hallitsijan sekä perinteisen aateliston ja papiston välillä. Kavad syjäytettiin vuonna 496, mutta hänen onnistui palata valtaistuimelle hefthaliittien tuella vuonna 498. Kavad käytti aluksi mazdakealaisen liikkeen aiheuttamaa kaaosta heikentääksen aatelistoa ja toteuttaakseen omia uudistuksiaan. Lopulta hän kääntyi kuitenkin ilmeisesti hyödyttömnmäksi muuttunutta liikettä vastaan. Mazdak ja hänen seuraajansa surmattiin vuonna 528. Kauan tapahtumien jälkeen kirjoittaneen Firdausin tarinan mukaan Kavad luovutti liikkeen kannattajat pojalleen Khusraulle, joka haudatutti nämä elävänä pää alaspäin puutarhaansa, jolloin vain heidän jalkansa jäivät näkyviin. Khusrau kertoi sitten Mazdakille haluavansa esitellä tälle puutarhaansa ja sen ihmeellisiä puita. "Puut" nähdessään Mazdak pyörtyi kauhusta ja Khusrau ripustutti hänet köydellä hirsipuuhun. Tämän jälkeen Mazdak surmattiin nuolilla. ==Lähteet== Luokka:Iranin historia Luokka:Uskontojen perustajat Luokka:Vuonna 528 kuolleet
Saproksyyli

Saproksyyli on organismi, joka käyttää elinkiertonsa aikana vioittunutta tai lahoavaa puuta. Saproksyylilajit saattavat olla täysin riippuvaisia lahoavasta puuaineksesta ja siinä esiintyvistä muista eliöistä, tai vaihtoehtoisesti ne kykenevät hyödyntämään myös muita resursseja. Saproksyylien tarkempi luokittelu perustuu niiden käyttämien ravinto- ja mikrohabitaattiresurssien analyysiin. Saproksyylit kuuluvat kuluttajiin. == Lähteet == == Aiheesta muualla == * * * Luokka:Ekologia
Palkoaho

Palkoaho on sukunimi, joka on muun muassa seuraavilla suomalaisilla henkilöillä: *Markku Palkoaho (s. 1967), koripalloilija *Pentti Palkoaho (1933–2002), koripalloilija
Israelin Cup

Israelin Cup () on Israelin jalkapallon tärkein kansallinen cup-kilpailu, jota on pelattu vuodesta 1922 lähtien. Ennen vuotta 1928 kyseessä oli epävirallinen kilpailu. ==Mestarit== * 1928 Hapoel Tel Aviv / Maccabi Jerusalem * 1929 Maccabi Tel Aviv * 1930 Maccabi Tel Aviv * 1931 Ei pelattu * 1932 Palestiinan poliisivoimat * 1933 Maccabi Tel Aviv * 1934 Hapoel Tel Aviv * 1935 Maccabi Petah Tikva * 1936 Ei pelattu * 1937 Hapoel Tel Aviv * 1938 Hapoel Tel Aviv * 1939 Hapoel Tel Aviv * 1940 Beitar Tel Aviv * 1941 Maccabi Tel Aviv * 1942 Beitar Tel Aviv * 1943 Royal Artillery * 1944 Ei virallista turnausta * 1945 Ei virallista turnausta * 1946 Maccabi Tel Aviv * 1947 Maccabi Tel Aviv * 1948 Ei pelattu * 1949 Ei pelattu * 1950 Ei pelattu * 1951 Ei pelattu * 1952 Maccabi Petah Tikva * 1953 Ei pelattu * 1954 Maccabi Tel Aviv * 1955 Maccabi Tel Aviv * 1956 Ei pelattu * 1957 Hapoel Petah Tikva * 1958 Maccabi Tel Aviv * 1959 Maccabi Tel Aviv * 1960 Ei pelattu * 1961 Hapoel Tel Aviv * 1962 Maccabi Haifa * 1963 Hapoel Haifa * 1964 Maccabi Tel Aviv * 1965 Maccabi Tel Aviv * 1966 Hapoel Haifa * 1967 Maccabi Tel Aviv * 1968 Bnei Yehuda Tel Aviv * 1969 Hakoah Amidar Ramat Gan * 1970 Maccabi Tel Aviv * 1971 Hakoah Amidar Ramat Gan * 1972 Hapoel Tel Aviv * 1973 Hapoel Jerusalem * 1974 Hapoel Haifa * 1975 Hapoel Kfar Saba * 1976 Beitar Jerusalem * 1977 Maccabi Tel Aviv * 1978 Maccabi Netanya * 1979 Beitar Jerusalem * 1980 Hapoel Kfar Saba * 1981 Bnei Yehuda Tel Aviv * 1982 Hapoel Yehud * 1983 Hapoel Tel Aviv * 1984 Hapoel Lod * 1985 Beitar Jerusalem * 1986 Beitar Jerusalem * 1987 Maccabi Tel Aviv * 1988 Maccabi Tel Aviv * 1989 Beitar Jerusalem * 1990 Hapoel Kfar Saba * 1991 Maccabi Haifa * 1992 Hapoel Petah Tikva * 1993 Maccabi Haifa * 1994 Maccabi Tel Aviv * 1995 Maccabi Haifa * 1996 Maccabi Tel Aviv * 1997 Hapoel Be'er Sheva * 1998 Maccabi Haifa * 1999 Hapoel Tel Aviv * 2000 Hapoel Tel Aviv * 2001 Maccabi Tel Aviv * 2002 Maccabi Tel Aviv * 2003 Hapoel Ramat Gan Givatayim * 2004 Bnei Sakhnin * 2005 Maccabi Tel Aviv * 2006 Hapoel Tel Aviv * 2007 Hapoel Tel Aviv * 2008 Beitar Jerusalem * 2009 Beitar Jerusalem * 2010 Hapoel Tel Aviv * 2011 Hapoel Tel Aviv * 2012 Hapoel Tel Aviv * 2013 Hapoel Ramat Gan Givatayim * 2014 Hapoel Ironi Kiryat Shmona * 2015 Maccabi Tel Aviv * 2016 Maccabi Haifa * 2017 Bnei Yehuda Tel Aviv * 2018 Hapoel Haifa * 2019 Bnei Yehuda Tel Aviv * 2020 Hapoel Be'er Sheva * 2021 Maccabi Tel Aviv * 2022 Hapoel Be'er Sheva * 2023 Beitar Jerusalem ==Lähteet== Luokka:Israelin jalkapallocupit
Liga Leumit

Liga Leumit () on Israelin jalkapalloilun toiseksi korkein sarjataso. Kaudella 2018–19 sarjassa pelaa 16 joukkuetta. Samaisella kaudella liigan kausi oli jaettu kahteen osaan: varsinainen osuus koostui 30 ottelusta, jonka jälkeen kahdeksan parasta pääsi nousukarsintasarjaan ja kahdeksan heikointa putoamiskarsintasarjaan. Noususarjasta kaksi parasta joukkuetta nousee pääsarja Ligat ha’Aliin. Putoamissarjasta kaksi huonointa putoaa suoraan Liga Alefiin ja kolmanneksi viimeiseksi sijoittunut pelaa erillisen karsintasarjan. ==Lähteet== Luokka:Israelin jalkapallokilpailut
Maccabi Petah Tikva FC

Maccabi Avshalom Ironi Petah Tikva Football Club () on jalkapalloseura Petah Tikvan kaupungista. Seura pelasi kaudella 2018–19 Israelin pääsarjassa Ligat ha’Alissa. Petah Tikvalla on kaksi Israelin Cupin voittoa vuosilta 1935 ja 1952. ==Lähteet== Luokka:Israelilaiset jalkapalloseurat Luokka:Vuonna 1912 perustetut urheiluseurat
Bnei Sakhnin FC

Bnei Sakhnin Football Club () on jalkapalloseura Sakhninin kaupungista. Seura pelasi kaudella 2018–19 Israelin pääsarjassa Ligat ha’Alissa. Sakhnin on voittanut kertaalleen Israelin Cupin. Tämä tapahtui vuonna 2004. ==Lähteet== Luokka:Israelilaiset jalkapalloseurat Luokka:Vuonna 1991 perustetut urheiluseurat
Vaalbara

Vaalbara oli oletettu muinainen jättiläismanner. Se saattoi olla olemassa jonkin muotoisena ryhmittymänä jo varhaisarkeeisella maailmankaudella 3,6 miljardia vuotta sitten, ja laajimmillaan se oli ehkä noin 3,1 miljardia vuotta sitten, minkä jälkeen se hajosi. Vaalbara koostui kahdesta kratonista, Etelä-Afrikan Kaapvaalista ja Australian Pilbarasta. Sen nimi on yhdistelmä näiden kratonien nimistä. Vaalbaran olemassaolo on päätelty paleomagneettisista todisteista. ==Lähteet== ==Aiheesta muualla== * Ashley Gumsley: Validating the existence of the supercraton Vaalbara in the Mesoarchaean toPalaeoproterozoic Lundin yliopisto, 2017 Luokka:Arkeeinen aioni Luokka:Jättiläismantereet
Hapoel Hadera FC

Hapoel Hadera–Giv'at Olga "Shulem Schwarz" Football Club () on jalkapalloseura Haderan kaupungista. Seura pelasi kaudella 2018–19 Israelin pääsarjassa Ligat ha’Alissa. Seura on perustettu 1930-luvulla, mutta se lakkautettiin Israelin itsenäisyyssodan aikana. Toimintaa jatkettiin sodan päätyttyä vuonna 1949. Vuonna 2006 Haderan jalkapalloseurat yhdistyivät yhdeksi seuraksi, jonka nimeksi tuli Hapoel Ironi Eran Hadera. Vuonna 2015 FC Givat Olga yhdistyi Hapoel Haderaan. ==Lähteet== Luokka:Israelilaiset jalkapalloseurat
Hapoel Ra’anana AFC

Hapoel Ra’anana Association Football Club () on jalkapalloseura Ra'annanaan kaupungista. Seura pelasi kaudella 2018–2019 Israelin pääsarjassa Ligat ha’Alissa. Luokka:Israelilaiset jalkapalloseurat Luokka:Vuonna 1938 perustetut urheiluseurat
FC Ashdod

Football Club Ironi Ashdod () on jalkapalloseura Ashdodin kaupungista. Seura pelasi kaudella 2018–19 Israelin pääsarjassa Ligat ha’Alissa. ==Lähteet== Luokka:Israelilaiset jalkapalloseurat Luokka:Vuonna 1999 perustetut urheiluseurat
Wallina Valtin

Wallina Valtin (1866–1952) oli Turun Hamburger Börs -hotellin johtaja 50 vuotta vuosina 1894–1947. Virolais-ruotsalaistaustainen Valtin muutti Suomeen Ruotsista 1890-luvulla ja osti Hamburger Börs -ravintolan 28-vuotiaana vuonna 1898. Vuonna 1904 Valtin avasi ravintolan yhteyteen hotellin, joka laajennettiin myöhemmin torin puolelle jugendtyyliseen rakennukseen. Valtinista löytyneiden tietojen mukaan hän palkkasi lähinnä naisia, harrasti voimailua ja kiersi kieltolakia. Valtin myös auttoi nuoria naisia kouluttautumaan myöntämällä vuosien aikana heille apurahoja. Hänellä oli ottotytär. ==Lähteet== Luokka:Ravintoloitsijat Luokka:Vuonna 1866 syntyneet Luokka:Vuonna 1952 kuolleet
Hapoel Ramat Gan Giv'atayim FC

Hapoel Ramat Gan Giv'atayim Football Club () on jalkapalloseura Ramat Ganin ja Giv'atayimin kaupungeista. Seura pelasi kaudella 2018–19 Israelin toiseksi korkeimmalla sarjatasolla Liga Leumitissa. Seuralla on yksi Israelin mestaruus vuodelta 1964. Israelin Cupin se on voittanut 2003 ja 2013. ==Lähteet== Luokka:Israelilaiset jalkapalloseurat
Hakoah Amidar Ramat Gan FC

Hakoah Maccabi Amidar Ramat Gan Football Club () on jalkapalloseura Ramat Ganin kaupungista. Seura pelasi kaudella 2018–19 Israelin kolmanneksi korkeimmalla sarjatasolla Liga Alefin etelälohkossa. Seura on voittanut Israelin mestaruuden kahdesti vuosina 1965 ja 1973. Israelin Cupin se on voittanut 1969 ja 1971. ==Lähteet== Luokka:Israelilaiset jalkapalloseurat Luokka:Vuonna 1959 perustetut urheiluseurat
Hapoel Kfar Saba FC

Hapoel Kfar Saba Football Club () on jalkapalloseura Kfar Saban kaupungista. Seura pelasi kaudella 2018–19 Israelin toiseksi korkeimmalla sarjatasolla Liga Leumitissa, mutta nousee seuraavaksi kaudeksi korkeimmalle sarjatasolle Ligat ha’Aliin. Hapoel Kfar Saba on voittanut Israelin mestaruuden vuonna 1982. Israelin Cupin se on voittanut 1975, 1980 ja 1990. ==Lähteet== Luokka:Israelilaiset jalkapalloseurat Luokka:Vuonna 1928 perustetut urheiluseurat
Cathedral of Our Lady of the Angels

Cathedral of Our Lady of the Angels () epävirallisesti COLA on roomalaiskatolinen katedraali Los Angelesissa, Kaliforniassa, Yhdysvalloissa. Se avattiin vuonna 2002, jolloin se otettiin käyttöön Los Angelesin katolisen hiippakunnan katedraalina. Näyttelijä Gregory Peck on haudattu katedraalin kryptaan. == Lähteet == == Aiheesta muualla == Luokka:Kivikirkot Luokka:Los Angelesin kirkot Luokka:Mausoleumit Luokka:Yhdysvaltain katedraalit
Mystiikkaa

Mystiikkaa on Lokku yhtyeen 10. toukokuuta 2019 julkaisema esikoisalbumi. Sen tuotti Vesa Ovaskainen, kappaleet sävelsi Vesa Ovaskainen ja sanoittivat Vesa Ovaskainen, Jaakko Linnovaara, Heimo Hatakka, Jyri Sariola, Kristiina Weckman sekä Johanna Nikander. Albumilta on julkaistu singlet ”Menneet taakse jää”, ”Tää hetki voi kaiken muuttaa”, ”Meidän maa”, ”Älä luovuta”, ”Vierellä taas”, ”Yöhön kadotaan”, sekä ”Otetaan iisimmin”. == Kappaleet == == Lähteet == == Aiheesta muualla == * Mystiikkaa - Discogs.com Luokka:Vuoden 2019 esikoisalbumit Luokka:Suomalaiset popalbumit
Efavirentsi

Efavirentsi (C14H9NClO2F3) on bentsoksatsinonijohdannaisiin kuuluva orgaaninen yhdiste. Yhdistettä käytetään lääketieteessä HIV-infektioiden hoitoon. Efavirentsi kuuluu WHO:n laatimaan tärkeimpien lääkeaineiden luetteloon. ==Ominaisuudet ja käyttö== Efavirentsi estää HI-viruksen käänteiskopioijaentsyymiä toimista ja tällöin virukset eivät kykene lisääntymään. Yhdiste on tehokkain HIV-1-kantoja vastaan ja se estää käänteiskopioijaentsyymin toiminnan jopa 95-prosenttisesti. Efavirentsiä käytetään yhdessä tenofoviirin ja lamivudiinin tai emtrisitabiinin kanssa. Lääkeaine annostellaan tablettina kerran vuorokaudessa.Axel Kleemann: Antiinfectives for Systemic Use, 3. Antivirals, Ullmann's Encyclopedia of Industrial Chemistry, John Wiley & Sons, New York, 2016. Tyypillisimmät efavirentsin aiheuttamat haittavaikutukset ovat yliherkkyysoireet kuten ihottuma ja keskushermostomyrkyllisyydestä aiheutuvat oireet kuten unettomuus, uneliaisuus, huimaus, harhanäyt ja epätavanomaiset unet. Yleensä haittavaikutukset menevät ohi muutaman ensimmäisen hoitoviikon aikana. ==Lähteet== Luokka:Viruslääkkeet Luokka:WHO:n tärkeimmät lääkkeet
QuickSpin

QuickSpin AB on ruotsalainen pelivalmistaja, joka erikoistuu nettikasinopeleihin. Kyseessä on kansainvälinen yritys, jolla on toimisto Tukholmassa ja Maltalla. QuickSpinille on myönnetty lisenssi valmistaa ja tarjota kasinopelejä niin Ison-Britannian kuin Alderneyn lainsäädäntöalueella. QuickSpinin perustivat vuonna 2011 ruotsalaisyrittäjät Daniel Lindberg, Mats Westerlund ja Joachim Timmermans. Yritys myytiin 38 miljoonan punnan hintaan vuonna 2016 PlayTechille – yhdelle maailman suurimmista kasinopelivalmistajista, jonka omistuksessa se edelleen on. QuickSpin on palkittu monilla arvostetuimmista palkinnoista, joita sille on myönnetty muun muassa EGR Awards -gaalassa. Quickspinin suosituimmat pelit ovat tuttu näky suomenkielisillä nettikasinoilla, ja firma tunnetaan erityisesti sen satuihin perustuvista videosloteista, kuten Big Bad Wolf, Rapunzel’s Tower ja Goldilocks and the Wild Bears. Sen peliporftolio sisältää toukokuussa 2019 yhteensä 50 peliä, ja samana vuonna odotetaan julkaistavaksi vielä 13 kolikkopeliä lisää. == Lähteet == Luokka:Ruotsalaiset videopeliyritykset
Die Sektor

Die Sektor on vuonna 2002 Atlantassa, Yhdysvalloissa perustettu darkwave- yhtye. == Historia == Die Sektor sai alkunsa Atlantassa vuonna 2002, kun parhaat kaverukset Scott Denman ja Daniel Gant kokeilivat tehdä elektronista musiikkia eri soittimilla. He tekivät yhdessä useita raitoja ja lähettivät niitä ystävilleen. Tuolloin Auspexiin kuuluneet Alan Smith ja John Gerteisen kuuntelivat heidän demojaan ja vakuuttivat Denmanin ja Gantin siitä, että Die Sektor voisi saada paremman äänen jos he tuottaisivat demonsa Auspexin studiossa. 2\. tammikuuta 2004 Denman ja Gant lähtivät Starkeen tekemään uutta musiikkia sen jälkeen, kun he olivat julkaisseet ensimmäisen singlensä ”Scraping Flesh”. Maraton-tallennuksessa, joka kesti hieman yli 48 tuntia, he tallensivat neljä kappaletta: ”Motionless”, ”Lust Angel”, ”Scraping Flesh” ja ”Electronic Saviour”. Smith, Gerteisen ja Denman hoitivat tallentamisen ja miksauksen, kun Gant hoiti sanoitukset ja laulamisen. Kuukautta myöhemmin Gant ja Denman palasivat Starkeen toiseen maratoni-tallennukseen. Tällä kertaa he tallensivat kappaleet ”Painkiller” ja ”Your Deception”. Gerteisen ja Smith olivat kiinnostuneita saksalaisesta NoiTekk-levy-yhtiöstä ja kehottivat Denmania ja Gantia lähettämään NoiTekille kopion ”Scraping Flesh”:stä. == Diskografia == === Albumit === * To Be Fed Upon (2006) * Applied Structure in a Void (2011) * The Final Electro Solution (2012) * (-)existence(+) (2013) * From Out Of The Void (2015) * Death My Darling (2019) == Aiheesta muualla == * Luokka:Yhdysvaltalaiset uuden aallon yhtyeet Luokka:Yhdysvaltalaiset elektronisen musiikin yhtyeet
Off-White

Off-White on yhdysvaltalaisen vaatesuunnittelija Virgil Ablohin luoma vaatemerkki. Se perustettiin Italiassa vuonna 2012 nimellä "Pyrex Vision". Sillä on 49 vaatekauppaa ympäri maailmaa eri brändien alaisuudessa. Off-White on suunnitellut tuotteita myös Niken, Levin, Jimmy Choon, Ikean ja Évianin kanssa. Elokuussa 2019 verkkokauppa Farfetch osti Off-Whiten omistavan New Guards Groupin 675 miljoonalla dollarilla. == Lähteet == == Aiheesta muualla == * Virallinen sivusto Luokka:2010-luvun muoti Luokka:Vaatemerkit
Veikko Tena

Mauri Veikko Tena, vuoteen 1933 Tenlén (24. marraskuuta 1896 Pielavesi Kuka kukin on (Aikalaiskirja) 1954, ss. 882–883 (Viitattu 21.5.2019) – 6. syyskuuta 1964 Leppävirta) oli suomalainen lääninrovasti, rehtori ja tietokirjailija. ==Henkilöhistoria== Tenan vanhemmat olivat kirkkoherra Otto Alfred Tenlén ja Aleksandra Viktoria Sundgren ja puoliso vuodesta 1923 Laila Josefina Kiviharju (Kallén). Tena tuli ylioppilaaksi 1916 ja suoritti teologian erotutkinnon 1920. Hän toimi ensin ylimääräisenä pappina Ylitorniolla ja Kemin maaseurakunnassa, sitten Petsamon luterilaisen seurakunnan pappina 1923–1926, Muuruvedellä vt. kirkkoherrana 1926–1927 ja Säyneisen seurakunnassa kirkkoherrana 1927–1931. Tena oli Rantsilan kirkkoherra 1931–1938, Oulun tuomiokirkkoseurakunnan kappalainen 1938–1941, Sotkamon kirkkoherra 1941–1949 ja Leppäviran vuodesta 1949. Leppävirran rovastikunnan lääninrovasti Tena oli vuodesta 1950. Hän toimi myös opettajana ja oli Sotkamon yhteiskoulun johtaja 1947–1949. Petsamon alueen vt. kansakoulutarkastajana Tena työskenteli 1923–1926 ja oli Petsamon kunnanvaltuuston jäsen 1924–1926. Kirkolliskokouksen jäsen hän oli vuonna 1953. Rovastin arvonimi myönnettiin Tenalle vuonna 1946.Kuolleita. Helsingin Sanomat, 7.9.1964, s. 9. ==Julkaisuja== * Piirteitä Rantsilan seurakunnan kirkkojen vaiheista, 1935 * Sotkamon seurakunnan 300-vuotismuisto 1647–1947, 1947 ==Lähteet== Luokka: Suomalaiset opettajat Luokka: Suomen oppilaitosten rehtorit Luokka: Suomen evankelis-luterilaisen kirkon papit Luokka: Suomalaiset tietokirjailijat Luokka:Petsamon kunnanvaltuutetut Luokka: Vuonna 1896 syntyneet Luokka: Vuonna 1964 kuolleet
Maailman merenkulkuyliopisto

World Maritime University tai Maailman merenkulkuyliopisto on Ruotsin Malmössä sijaitseva kansainvälinen merenkulkualan korkeakoulu. YK:n alaisen Kansainvälisen merenkulkujärjestön perustama oppilaitos aloitti toimintansa vuonna 1983. Vuonna 1992 kummasteltiin Suomessa rahoituskuviota, jossa Ruotsin valtion avustus Suomessa toimineelle Wider-instituutille ja Suomen avustus Maailman merenkulkuyliopistolle oli kytketty erikoisella tavalla yhteen. == Lähteet == Luokka:Ruotsin yliopistot ja korkeakoulut
Tšerkessian kansanmurha

Tšerkessian kansanmurha oli Venäjän keisarikunnan suorittama etninen puhdistus, joka kohdistui tšerkesseihin. Kansanmurha oli Kaukasian sodan seurausta. Häädetyt tšerkessit muuttivat pääasiassa Osmanien valtakuntaan. Etninen puhdistus alkoi ennen sodan loppumista vuonna 1864 ja loppui vuonna 1867. Puhdistuksen kohteena olivat pääasiassa tšerkessit, ubyhit, ja abazat mutta myös inguušit, arshtinit, tšetšeenit, osseetit, ja abhaasit saivat osansa puhdistuksesta. Antero Leitzinger väittää Tšerkessian kansanmurhan olleen 1800-luvun suurin kansanmurha. Mahdollisesti satoja tuhansia karkotettiin. Venäjän keisarillinen armeija hääti ihmisiä kylistään ja pakotti heidät siirtymään satamiin, Mustanmeren rannikolle, josta Osmanien valtakunnan laivat hakivat heidät. Venäjän tavoite oli häätää ryhmät mailtaan. Vain pieni vähemmistö karkotetuista sai palata asuinalueilleen. Osa karkotetuista kuoli prosessin aikana tauteihin. Jotkut myös kuolivat laivojen upotessa myrskyissä. Luokka:Kansanmurhat Luokka:Venäjän historia
Maisa Torppa

Maisa Torppa (oik. Maisa Elina Heinola, o.s. Torppa, s. 17. huhtikuuta 1991) on suomalainen mediapersoona, lähihoitaja ja entinen lentoemäntä. Vuonna 2009 hän voitti Miss Bikini -kisan 17-vuotiaana. Alun perin hän sijoittui kilpailussa toiseksi, mutta peri kruunun koska voittaja menetti sen. Kilpailun jälkeen Torppa alkoi juontaa tv-chattiä. Vuonna 2012 hän osallistui Viidakon tähtöset -tosi-tv-ohjelmaan. Torppa on ollut mukana myös televisiosarjoissa Tuurin kyläkauppias, Aurinkorannan tähtöset, Tuulitunneli, Maisan ja Nikon luksusmatkat, Maria Veitola yökylässä ja Gossip Moms Suomi. Valmistui lähihoitajaksi 2019. Opiskeli sairaanhoitajan opintoja Laurea- ammattikorkeakoulussa. == Yksityiselämä == Torppa on historiassaan väitetysti osallistunut useisiin raskauksiin liittyviin kiristysyrityksiin. Torppa alkoi vuonna 2016 seurustella rallikuljettaja Jari-Matti Latvalan kanssa, ja he olivat kihloissa juhannuksesta 2017 lähtien. Torppa tuli raskaaksi, mutta sai omien sanojensa mukaan keskenmenon keväällä 2019. Torpan ja Latvalan piti avioitua vuoden 2020 alkaessa, mutta he erosivat lokakuussa 2019 Seiskan uutisoitua Torpan salasuhteesta it-alalla työskentelevään henkilöön. Torppa kiisti vakaasti suhteen ja kertoi kyseessä olevan perhetuttavan. Jari-Matti Latvala käsittelee eroa kirjassaan tarkemmin. Torppa avioitui suhdekohun kohteena olevan Mikko-nimisen miehen kanssa 4 kuukautta myöhemmin 14. helmikuuta 2020. Tammikuussa 2021 Torppa ilmoitti olevansa raskaana. Tyttövauva syntyi 29. heinäkuuta 2021. Torppa jätti yksin avioerohakemuksen Mikosta perjantaina 27. syyskuuta 2024 Itä-Uudenmaan käräjäoikeuteen. Torpalla on syksyllä 2012 syntynyt poika aiemmasta, Atte-nimisen miehen kanssa elokuussa 2012 solmitusta avioliitostaan, joka päättyi pian eroon. Torppa työskentelee Norra-yhtiössä lentoemäntänä. == Lähteet == Luokka:Suomalaiset julkisuuden henkilöt Luokka:Suomalaiset juontajat Luokka:Vuonna 1991 syntyneet Luokka:Elävät henkilöt Luokka:Lentoemännät ja stuertit
Valhe (yhtye)

Valhe on suomalainen yhtye, jonka perustivat Kauko Röyhkä ja Olga Välimaa yhdessä Crystal Clears -yhtyeen kanssa vuonna 2015 Kiasman Ando Warhol Superstars -esitykseen.https://kiasma.fi/esitykset-tapahtumat/andy-warhol- superstars/https://kaaoszine.fi/valheelta-uusi-single-uudessa-indie-rock- yhtyeessa-mukana-kauko-royhka/ Röyhkä erosi yhtyeestä vuonna 2018 muutaman singlen jälkeen.https://www.facebook.com/160605993987116/posts/1847463535301345/ Yhtye julkaisi ensimmäisen EP-levynsä helmikuussa 2019.https://kaaoszine.fi/indie- rock-yhtye-valheen-huomenna-ilmestyva-albumi-kuunneltavissa- ennakkoon/http://www.desibeli.net/juttu/3147 == Diskografia == https://www.soitsesilti.fi/julkaisut/ === EP-levyt === * ===Singlet=== * * * == Lähteet == Valhe
Ami

Ami – poikien oma lehti oli vuonna 1956 kuuden numeron verran ilmestynyt lastenlehti, jota julkaisi T. A. Engströmin omistama Kustannus Oy Taikajousi. Engström toimi myös lehden päätoimittajana. Lehden ensimmäisessä numerossa kirjoitettiin: ”Ami on lyhenne iskulauseesta ’avain maailman ihmeisiin’. Se lupaa tarjota arvokkaita, monipuolisia ja mielenkiintoisia kirjoituksia tieteen eri aloilta, matka- ja seikkailukertomuksia, sarjakuvia ja askartelutehtäviä.” 1970-luvulla Taikajousi julkaisi Richmal Cromptonin 1920-luvulla kirjoittamia Just William -sarjan poikakirjoja, ja niissä päähenkilö William oli saanut Don Engströmin suomentamana suomalaiseksi nimekseen Villi Ami. == Lähteet == Luokka:Suomalaiset lastenlehdet
Hank Greenberg

Henry Benjamin Greenberg (s. Hyman Greenberg; 1. tammikuuta 1911 New York – 4. syyskuuta 1986 Beverly Hills), tunnettu myös nimellä Hammerin’ Hank, oli yhdysvaltalainen baseballpelaaja. New Yorkin Bronxissa kasvanut Greenberg pelasi pääasiassa Detroit Tigers -joukkueessa. Hän voitti kahdesti American Leaguen arvokkain pelaaja -palkinnon ja hänet valittiin Baseball Hall Of Fameen vuonna 1956. Greenberg oli baseballin ensimmäinen juutalainen supertähti. == Lähteet == == Aiheesta muualla == Luokka:Vuonna 1911 syntyneet Luokka:Vuonna 1986 kuolleet Luokka:Amerikanjuutalaiset Luokka:Yhdysvaltalaiset baseballpelaajat
Arizonan osavaltionyliopisto

Arizonan osavaltionyliopisto (Arizona State University, ASU) on julkinen tutkimusyliopisto Yhdysvaltojen Arizonan osavaltiossa. Sillä on viisi kampusta eri puolilla Phoenixin metropolialuetta ja lisäksi neljä alueellista toimipistettä osavaltiossaan. Pääkampus on Tempessä noin 15 kilometriä Phoenixista itään. ASU on yksi suurimmista yliopistoista Yhdysvalloissa. Se ylitti sadan tuhannen opiskelijan rajan vuonna 2017, ja sillä on 2010-luvun lopulla noin 80 000 päiväopiskelijaa ja lisäksi noin 30 000 verkko-opintoja suorittavaa. Yliopisto jakaantuu 17 collegeen eli tiedekuntaan, joista tunnetuimpiin kuuluu yritysjohtajia kouluttava Thunderbird School of Global Management. Bachelor-tutkintoja voi suorittaa 350 ohjelmassa ja jatko-opintoja 450:ssä. Yliopiston urheilujoukkueet tunnetaan nimellä Arizona State Sun Devils, ”aurinkopirut”. Suomalainen kiekonheittäjä Carol Lindroos suoritti ASU:ssa insinöörin tutkinnon 1960-luvun taitteessa. == Lähteet == ==Aiheesta muualla== Luokka:Arizonan yliopistot ja korkeakoulut
Ann Wagner

Ann Louise Wagner (o.s. Trousdale, s. 13. syyskuuta 1962 Saint Louis, Missouri, Yhdysvallat) on yhdysvaltalainen republikaanisen puolueen poliitikko, joka edustaa Missourin 2. vaalipiiriä Yhdysvaltain edustajainhuoneessa. Hän toimi Yhdysvaltain suurlähettiläänä Luxemburgissa vuosina 2005–2009. Tätä ennen hän oli Missourin republikaanisen puolueen puheenjohtaja. Wagnerilla on kolme lasta puolisonsa Raymond Wagnerin kanssa. == Lähteet == == Aiheesta muualla == Luokka:Yhdysvaltain edustajainhuoneen jäsenet Luokka:Yhdysvaltalaiset republikaanipoliitikot Luokka:Vuonna 1962 syntyneet Luokka:Elävät henkilöt
Ur (manner)

Ur oli oletettu jättiläismanner, joka syntyi arkeeisella ajalla noin 3,0 miljardia vuotta sitten. Se koostui neljästä kratonista, jotka muodostavat nykyisin osia Intiasta, Etelä-Afrikasta ja Länsi-Australiasta. Näiden kratonien on arveltu muodostuneen samassa suuressa mantereessa sillä perusteella, että ne stabilisoituivat samoihin aikoihin ja sijaitsivat myöhemmän jättiläismantereen Pangean samassa osassa. Ur laajentui noin 2,5 miljardia vuotta sitten, kun siihen liittyi lisää kratoneja. Tätä mannerta kutsutaan "laajentuneeksi Uriksi". ==Lähteet== Luokka:Arkeeinen aioni Luokka:Jättiläismantereet
Arad

Arad voi tarkoittaa seuraavia: ;paikkoja: * Arad, kaupunki Romaniassa * Arad, piirikunta Romaniassa * Arad, kaupunki Israelissa ;henkilöitä: * Avi Arad (s. 1948), israelilais-yhdysvaltalainen liikemies ja elokuvatuottaja * Ron Arad (s. 1951), israelilainen muotoilija, arkkitehti ja kuvataiteilija * Yael Arad (s. 1967), israelilainen judoka
Jokha al-Harthi

Jokha al-Harthi (s. 1978) on omanilainen kirjailija ja tutkija. Hän on opiskellut Omanissa ja Britanniassa. Hän on saanut tohtorin oppiarvon klassisessa arabiankielisessä kirjallisuudessa Edinburghin yliopistosta. Hän on Sulttaani Qabusin yliopiston arabian kirjallisuuden apulaisprofessori. Al- Harthi on julkaissut lastenkirjoja, novellikokoelmia ja romaaneja. Hän on julkaissut myös tieteellisiä töitä. Hänen teoksiaan on käännetty ainakin englanniksi, serbiaksi, koreaksi, italiaksi ja saksaksi. Niitä on julkaistu arabiankielistä kirjallisuutta esittelevässä brittiläisessä Banipal-lehdessä. Hän osallistui kirjailijoiden työpajaan IPAF Nadwaiin. Al-Harthi on saanut 2016 Sultan Qaboosin kulttuuri-, taide- ja kirjallisuus-palkinnon romaanista Narinjah (englanniksi käännetty Bitter Orange). Sayyidat el-Qamar oli Zayed–palkinnon ehdokkaana 2011. Sen on kääntänyt englanniksi Marilyn Booth. Käännöksen on julkaissut Britanniassa kesällä 2018 Sandstone Press nimellä Celestial Bodies. Teos sai Man Booker International -palkinnon 2019. Al-Harthi on ensimmäinen omanilainen naiskirjailija, jonka tuotantoa on käännetty englanniksi. Hän on ensimmäinen arabiaksi kirjoittava kirjailija, jonka teos on saanut Man Booker International -palkinnon. ==Teokset== ; Romaanit * Manamat, 2004 * Sayyidat el-Qamar, 2010 * Narinjah, 2016 == Lähteet == ==Aiheesta muualla== * Luokka:Omanilaiset kirjailijat Luokka:Vuonna 1978 syntyneet Luokka:Elävät henkilöt
Ginga Densetsu Noah

Ginga Densetsu Noah () on Yoshihiro Takahashin tekemä mangasarja ja jatko-osa Ginga: The Last Wars -mangasarjalle. Manga alkoi 24. toukokuuta 2019 ja se ilmestyi viikoittain Shūkan Manga Goraku -sarjakuvalehdessä. Sarja päättyi vuonna 2022. Sarja alkoi ilmestyä suomeksi huhtikuussa 2021, ja uusi pokkari ilmestyy joka toinen kuukausi. == Tarina == Tarina alkaa puoli vuotta The Last Wars -mangan tapahtumien jälkeen. Orion on lähtenyt kertomaan veljensä kuolemasta äidilleen, Koyukille, mutta se on uupunut kesken matkan eikä ole kyennyt viemään viestiä perille. Ōussa muut soturit alkavat olla huolissaan hänestä ja lähtevät etsimään Orionia. Kyōshirō ja Sasuke kohtaavat etsintäretkellään koiranpennun, joka käyttäytyy epäilyttävästi. Asiaa selvitettyään kaksikko saa tietää, että pennun laumaa kiristää massiivisen kokoinen tanskandoggi Crow. Soturit voittavat koiran melko helposti ja saavat tietää sen kuuluvan Aka-arin joukkoihin (suom. punainen muurahainen). Ōun joukot kohtaavat pian varsinaiset johtajat: tiibetinmastiffiveljekset Wangwang, Shuō ja Beniō. Koirat ovat kannibaaleja ja niiden joukot ovat vastuussa Reikan ja Hiron sekä Jeromen ja Lydian pentujen kuolemista. Orion on tällä välin kohdannut vanhan koiran nimeltä Noah. Noah paljastuu pian entiseksi Ōun soturiksi, Hyenaksi, jonka kaikki luulivat kuolleen. Hyena selvisi koskeen putoamisesta kipuamalla puunrungon päälle. Ohi kulkenut mies pelasti Hyenan ja antoi sille nimen Noah, koska se näytti pelastuneen tulvasta arkin avulla. Hyena kuitenkin menetti muistinsa eikä tämän vuoksi palannut Ōuun. Noah’n muisti kuitenkin palaa, kun se lähes kuolee taistelussa Shuōa vastaan. Samalla Noah näkee enteen vaarasta, joka voi aiheuttaa suurta tuhoa koirille, jos ne eivät toimi nopeasti. Orion lähtee viemään Noah’n viestiä ja kohtaa muut koirat, kun ne taistelevat Aka-arin johtajien kanssa. Orion saapuu perille juuri, kun Noah'n ennustus alkaa käydä toteen. Meteoriitti iskeytyy maahan ja ajaa koirat kaaokseen. Ōun joukot onnistuvat kuitenkin pakenemaan, ja ne piiloutuvat kaivokseen, jossa Saheiji, Yukimuran ottoisä, asuu. Koirat kertovat kaivoksessa toisilleen tarinoita menneiltä ajoilta: sodasta Akakabutoa vastaan, Kurojakista ja monista muista taisteluista samalla, kun luonnonkatastrofit raivoavat ulkona. Meteoriitteja on ollut useita: ne ovat aiheuttaneet tsunamin, tulivuorenpurkauksen ja lisäksi yksi meteoriiteista on radioaktiivinen. ==Katso myös== * Hopeanuoli (manga ja anime) * Ginga Densetsu Riki * Ginga Densetsu Weed * Ginga: The Last Wars * Shiroi senshi Yamato ==Aiheesta muualla== *Gingapedia *Kaksoissola *Gingamanga Wiki *Gingasite.net Luokka:Mangasarjat Luokka:Toiminta-anime ja -manga Luokka:Draama-anime ja -manga Luokka:Seikkailuanime ja -manga Luokka:2000-luvun anime ja manga
Kratoni

Kratoni on pitkään stabiilina pysynyt metamorfisten kivien ja syväkivien muodostama mannerkuoren osa. Kratonit sisältävät maapallon vanhimpia kiviä. Kratoneilla on jopa 300 kilometrin syvyiset ”juuret”, ja kratonit ovat kestävämpiä kuin muut litosfäärilaatan osat. Esimerkiksi Baltian kilpi ja Kanadan kilpi ovat tällaisia vanhoja alueita prekambriselta kaudelta. Kratoneita alkoi muodostua noin 2,7 miljardia vuotta sitten, kun maapallon mantereiset laatat olivat kehittyneet tarpeeksi. Kratoni muodostuu laattojen rauhallisilla alueilla, kun magma tunkeutuu kuoreen. Tärkein muodostumista kontrolloiva tekijä on geoterminen gradientti, jonka tulee olla riittävän alhainen. Kratonisaatio on mahdollista vain kun lämpötila nousee hitaasti maan sisustaa kohti mentäessä. Litosfäärin vaippaosan tulee myös olla ympäristöään kevyempi ja vastustaa deformaatiota. Kratonin syntyessä mantereellinen litosfäärinen vaippa alkaa paksuuntua eli kratonisoitua. Kratoni säilyy, jos se on mekaanisesti vahva ja sen koostumus tekee mahdolliseksi sen kellumisen. Kratonit voivat yhtyä litosfäärilaattojen kanssa ja muodostaa mantereita ja jättiläismantereita. Kratoni voi tuhoutua esimerkiksi lämpenemällä, jolloin kratoni ensin ohenee, tulee kevyemmäksi ja alkaa kohota kupolimaisesti. Se voi sitten alkaa erkanemaan eli riftiytymään, mistä voi seurata kratonin halkeaminen. == Lähteet == == Aiheesta muualla == * * * Luokka:Laattatektoniikka
Kaarilan yläaste

thumb|Kaarilan koulutalo. Kaarilan yläaste eli Kaarilan koulu on Tampereen Epilässä Vallerinkadulla sijaitseva peruskoulu. Koulussa opiskelee oppilaita viidennestä luokasta yhdeksänteen luokkaan. Rehtorina toimii Jari Ikola. Kaarilan koulun historia alkoi vuonna 1956, jolloin perustettiin Epilän Vaakkolammen partaalle Harjun yhteiskoulu. Koulu toimi kyseisen nimisenä aina vuoteen 1976 asti, jolloin se jaettiin Kaarilan yläasteeksi ja Kaarilan lukioksi. Harjun yhteiskoulun rakennus valmistui vuonna 1958. Kun tilat alkoivat käydä ahtaaksi, sai Kaarilan koulu viimein kaivatun lisärakennuksen vuonna 1973. Vuonna 1995 koulua laajennettiin vielä lisää. Vuonna 2012 Kaarilan lukio poistui rakennuksesta yhdistyttyään Sampolaan muuttaneeseen Tammerkosken lukioon. Kaarilan kiinteistöön jäivät yläaste, alakoulun 5.–6. luokat sekä erityisopetusta. ==Lähteet== Luokka:Tampereen peruskoulut Luokka:Epilä
Johannes Olearius

Johannes Olearius (myös Johann Olearis, 17. syyskuuta 1611 Halle – 14. huhtikuuta 1684 Weissenfels) oli saksalainen luterilainen teologi, pappi ja virsirunoilija. Olearius oli hallelaisen superintendentin poika. Hän opiskeli Wittenbergissä ja valmistuttuaan toimi superintendenttinä Quefurtissa sekä ylihovisaarnaajana Hallessa ennen kuin hänestä tuli Querfurtin kenraalisuperintendentti 1664. Vaikka hän oli puhdasoppisuuden kannattaja, hän oli tekemisissä pietismin perustajan Philipp Jakob Spenerin kanssa. Olearius kirjoitti virsiä, julkaisi paljon teologisia tutkimuksia ja hartauskirjoja ja oli kiinnostunut koululaitoksen kehittämisestä. Hänen suuri raamatunselitysteoksensa ja monet hartauskirjat saivat paljon lukijoita. Aikanaan hän oli tunnettu myös virsirunoilijana. Hän julkaisi laulukirjan 1671 Geistliche Singe-kunst, jonka yli 1 200 laulusta ja virrestä 302 oli hänen kirjoittamiaan. Olearius kirjoitti virsiä nimenomaan jumalanpalvelusta viettävälle seurakunnalle. Kuitenkaan Saksassa hänen virsiään ei ole käytössä kovin paljoa enää, Saksan luterilaisten kirkkojen virsikirjassa on neljä tekstiä. Joitakin hänen virsitekstejään on tosin säilynyt mm. Johann Sebastian Bachin kantaateissa. Mm. kantaatit BWV 30, "Freue dich, erlöste Schar" ja BWV 129, "Gelobet sei der Herr, mein Gott", joka pohjautuu virteen ”Nyt kiitän riemuiten”. Suomen evankelis-luterilaisen kirkon virsikirjassa on kolme hänen kirjoittamaansa virttä, virret 230 " Lahjoistas, Jeesus, pyhistä" (suom. virsikirjaan 1701. Uud. virsikirjavaliokunta 1985), 271 "Nyt kiitän riemuiten" (suom. August Ahlqvist 1866) sekä 328 "Nyt kiitos Jumalan" (suom. mahd. Isak Ervast 1732. Uud. Elias Lönnrot 1869.) Virsi ”Nyt kiitos Jumalan” on myös Hengellisessä laulukirjassa (laulu 21), Helsingin katolisen hiippakunnan virsikirjassa ”Cantemus” (virsi 140) sekä Advettikirkon laulukirjassa "Seurakunta laulaa" (laulu 21, 4. säkeistön käännös erilainen kuin muissa kirjoissa). Ruotsin kirkon virsikirjassa on yksi hänen virtensä, virsi 525 "Nyt kiitän riemuiten" (Ruots. Gustaf Ållon 1694, suom. August Ahlqvist 1866, uud. Niilo Rauhala 1984, virsikirjatyöryhmä 1997) == Lähteet == Luokka:Saksalaiset teologit Luokka:Saksalaiset virsirunoilijat Luokka:Vuonna 1611 syntyneet Luokka:Vuonna 1684 kuolleet